Mae'r offeryn dysgu peirianyddol micro:bit yn gadael i chi hyfforddi, profi a gwella
model dysgu peirianyddol sy'n gallu adnabod gwahanol gweithredoedd, neu symudiadau.
Dyma daith gyflym o sut mae'n gweithio.
Bydd angen dau micro:bit arnoch.
Byddwch yn dal neu'n gwisgo'r micro:bit cyntaf.
Dilynwch y cyfarwyddiadau ar y sgrîn ar gyfer gosod micro:bit 1.
Yna dad-blygiwch ef ac atodwch becyn batri.
Os oes gennych chi strap arddwrn, gallwch chi gysylltu micro:bit 1 i'ch braich.
Mae'r ail micro:bit yn aros yn gysylltiedig â'ch cyfrifiadur gyda chebl USB.
Dilynwch y cyfarwyddiadau ar y sgrîn ar gyfer gosod micro:bit 2.
Ar waelod y sgrîn, byddwch yn gweld data symudiad byw o synhwyrydd mesurydd cyflymu micro:bit 1.
Mae pob llinell liw yn cynrychioli cyfeiriad, neu ddimensiwn gwahanol, rydych chi'n symud y micro:bit i mewn.
Cam 1, ychwanegwch ychydig o ddata!
Penderfynwch pa weithredoedd yr hoffech i'r offeryn dysgu peirianyddol micro:bit eu hadnabod.
Mae clapio a chwifio yn rhai da i ddechrau.
Enwch eich gweithred gyntaf, yna dechreuwch symud!
Cliciwch y botwm coch i gasglu eich sampl gyntaf o ddata.
Casglwch o leiaf dri sampl o'ch gweithred gyntaf.
A gwnewch yr un peth ar gyfer o leiaf un weithred arall.
Cam 2, hyfforddwch y model.
Mae hyn yn golygu bod yr offeryn dysgu peirianyddol yn gwneud set o reolau i amcangyfrif pa gamau
rydych chi'n eu gwneud wrth symud micro:bit 1.
Cam 3, profwch y model.
Ceisiwch wneud pob un o'ch gweithredoedd.
Mae'r sgrîn yn dangos pa weithred mae'r model yn amcangyfrif eich bod chi'n ei wneud.
Y rhif canrannol yw pa mor hyderus, neu sicr, yw'r model.
Nawr rhowch gynnig arni eich hun a gweld pa symudiadau gwahanol y gallwch chi
hyfforddi'r offeryn dysgu peirianyddol micro:bit i'w hadnabod.